अहमदाबाद. गुजरात में 12वीं साइंस स्ट्रीम्स के लगभग 98 फीसदी छात्रों ने तीसरे सेमेस्टर की बोर्ड परीक्षा पास की है। साइंस के ए ग्रुप (फिजिक्स, केमिस्ट्री और मैथ्स) और बी ग्रुप (फिजिक्स, केमिस्ट्री और बायोलॉजी) के लगभग 1.33 लाख स्टूडेंट्स परीक्षा में शामिल हुए थे, जिसमें केवल 2,681 स्टूडेंट्स ही फेल हुए हैं।
कई स्टूडेंट्स ने कुछ पेपर्स में 100 में से 100 मार्क्स हासिल किए। 1554 स्टूडेंट्स ने केमिस्ट्री, 1514 ने फिजिक्स और मैथमैटिक्स में 1080 स्टूडेंट ने 100 में से 100 अंक प्राप्त किए हैं। अंग्रेजी मीडियम के 98.88% स्टूडेंट और गुजराती मीडियम के 98.23 फीसदी पास हुए।
अहमदाबाद शहर से 9631 स्टूडेंट परीक्षा में शामिल हुए, जिनमें केवल 80 फेल हुए। इस तरह अहमदाबाद सिटी के 99.11 फीसदी स्टूडेंट्स पास हुए। वहीं अहमदाबाद ग्रामीण से6024 छात्र परीक्षा में शामिल हुए, जिनमें से केवल 41 परीक्षार्थी फेल हुए।
सूरत जिले से 885 छात्रों ने 90 फीसदी से अधिक अंक हासिल किए। इसके बाद राजकोट से 593, वडोदरा से 255 और अहमदाबाद से 235 छात्रों ने 90 प्रतिशत से अधिक अंक हासिल किए।
ए ग्रुप से परीक्षा में बैठे 69,532 छात्रों ने ए1 ग्रेड पाया, जबकि 6,418 स्टूडेंट्स ने ए2 ग्रेड हासिल किया। वहीं बी ग्रुप के 63,727 परीक्षार्थियों में 1,704 ने ए1 ग्रेड और 5,100 ने ए2 ग्रेड पाया।
hin_Deva hin_Deva hin_Deva hin_Deva hin_Deva